Html

Html står for HyperText Markup Language.

Kode som strukturerer innholdet på websiden.

Dreamweaver setter inn koden automatisk, så i utgangspunktet behøver man ikke kunne HTML.

Etter hvert som man jobber med websider, kan man kanskje syntes det er litt greit å ha kjennskap til koden likevel.

Noen ganger må man faktisk gå inn i kildekoden og foreta endringer manuelt.

Det å kunne html gir deg frihet og makt til å bestemme over det du selv lager.

Et tips for å lære mer html-kode er å sette inn ett og ett element på websiden og deretter sjekke endringen i koden.

En kode består av tagg.

Taggene står innenfor vinkelparanteser: <>

Kodene vises i ”code” i Dreamweaver.

Taggene vises med blå skrift.

Dokumentteksten vises med svart skrift.  
  
**HTML-koder**

En html-kode inneholder tre <beholder-tagger>:  
(+<TITLE>)

HTML, HEAD, BODY

1. <HTML> omslutter all teksten i dokumentet.
2. <HEAD> inneholder en del tilleggsdata.
3. <BODY> inneholder dataene til selve websiden.  
   I denne beholderen plasseres teksten, og taggene som angår bilder, tabeller, linker og lignende.

Eks:

<HTML>

<HEAD>  
  
 <TITLE>  
 </TITLE>  
  
 </HEAD>

<BODY  
 </BODY>

</HTML>

Forklaring til kodene:  
<html> - sier ifra at dette er et HTML-dokument som nettleseren skal lese.  
<head> - hodet til dokumentet inneholder...  
<title> - tittelen til dokumentet som kommer i nettleserens tittellinje</title>  
</head> - hodet avsluttes etter at tittelen er avsluttet  
<body> - kroppen til dokumentet, selve innholdet på siden kommer etter denne  
</body> - kroppen avsluttes når alt innholdet er med  
</html> - sier ifra at HTML-dokumentet er ferdig

NB: Legg merke til at taggene har avlutninger som angis med skråstrek.  
Kommandoen <HEAD> avsluttes med </HEAD>.

Mellomrom, tabulatorer, avsnitt og blanke linjer mellom taggene vil ikke ha noen innvirkning på websiden, bare gjøre koden mer oversiktelig.

**Linker**

Hele internett henger sammen på grunn av hyperkoblinger. Mest kjent som linker/lenker fra en side til en annen på internett.

Hyperkoblinger lager du på din egen hjemmeside, dersom siden er stor, består av flere sider, eller du ønsker å ha en link til noe du liker der ute på internett.

For å ta den siste først...  
Link til en annen side på internett:  
(plasseres blant innholdet mellom body taggene)

<a href="http://www.ulv.no">ULV</a>

Det som synes er bare siden om ULV, ordet er en link som bringer den som klikker på linken til Ulven sine hjemmesider på internett.

Forklaring til kodene:  
<a href...> - Bokstaven a er enkel å skrive når linken skal avslutte, mens href betyr HypertekstREFeranse, altså en henvisning til en annen side på nettet.  
</a> - alle linker må avsluttes!

Da forsvinner jo besøkerne fra min side...  
Det kan man unngå ved å fortelle at linken skal åpnes i et nytt nettleservindu (target = mål):

<a href="http://www.ulv.no" target=\_”blank” title="Klikk her og besøk Ulv">ULV</a>

Det er veldig praktisk at folk kan sende e-post til deg fra din hjemmeside. Det er enkelt å få til med følgende e-post link:

<a href="mailto:ulv@nordmann.no">Send mail til ulv@nordmann.no</a>

Når du får flere hjemmesider, og skal koble dem sammen med linker, trenger du ikke skrive mer enn filnavnet på siden som skal åpnes. Nettleseren skjønner at siden ligger i samme mappe som siden der linken skrives inn.  
La oss late som om du har laget en egen side med dine favorittlinker, og at du vil lage en link til denne på de andre sidene dine:

<a href="favoritter.htm">Mine favorittlinker</a>

Om du lager store sider med mange emner, der sidene til hvert emne har sin egen mappe, blir linken som følger (alle linksamlingene ligger i en egen mappe):

<a href="linksamlinger/favoritter.htm">Mine favorittlinker</a>

**Bilder**

Det er 2 grafikkformater man bør holde seg til på internett for å være sikker på at alle skal kunne se dem.  
GIF - passer godt til tegnede bilder, animasjoner m.m.  
JPG/JPEG - passer godt til fotografier.

Det er lurt å legge bildene i en egen mappe. Bruk gjerne flere undermapper dersom du lager et skikkelig album.

<img src="bilder/foto.jpg" alt="tittel">

Forklaring til kodene:  
img - image - bilde   
src - source - kilde  
alt - alternativ (tittel på bildet)

Dersom du ønsker å ha tekst sammen med bildene, vil jeg anbefale bruk av tabell. Da får du full kontroll over tekstens plassering i forhold til bildet.

Det er mulig å få en viss kontroll uten tabell:

<img src="bilder/foto.jpg" align="left">

Bildet vil ligge i venstre kant, og teksten vil plassere seg til høyre for bildet.  
Prøv hva som skjer dersom du bytter ut left med:  
right  
top  
middle  
bottom

**Diverse koder**

Det finnes en rekke koder i DW, men vi skal bare konsentrere oss om noen grunnleggende i starten.

<BR/>  
Bryter opp en linje. Gjør det samme som [Shift]+[Enter]

For å få til et enkelt linjeskift (break):  
<br/> (en av få tags du slipper å avslutte!)

<P>  
Starter et nytt tekstfelt.

Lage et nytt avsnitt (paragraph):  
<p>Tekst i avsnittet</p>

<HREF>  
Brukes til å lage linker til andre sider.

A HREF="http://www.ulv.no  
A HREF="mailto:ulv@nordmann.no

<ALIGN>  
Bestemmer tekst/bilde/tabells plassering på linjen

Plassere teksten til venstre, høyre, sentrert:  
<p align="left">Tekst</p>  
<p align="right">Tekst</p>  
<p align="center">Tekst</p>  
En annen mulighet for sentrering, dersom du ikke ønsker å bruke p taggen og lage nytt avsnitt:  
<center>Teksten du vil sentrere</center>

<BGCOLOR>  
Bestemmer bakgrunnsfarge i HTML dokumentet.

Body tagen kan inneholde informasjon om sidens bakgrunnsfarge, tekstfarge, linkfarge m.m.  
<body bgcolor="#ffff00" text="#000000" link="#0000ff" vlink="#cc6633">

Forklaring til kodene:  
bgcolor - bakgrunnsfarge  
text - tekstfarge  
link - linkfarge  
vlink - bruktlinkfarge.

Farger på nettet er bygget opp av 6 bokstaver/tall.  
De 2 første sier noe om mengden rødfarge i blandingen.  
De 2 neste sier noe om mengden grønn  
De 2 siste om mengden blå